alexandrainst/scandi-wiki huggingface dataset:
Erteknappslekta

gulflatbelg
 knollerteknapp
 Lathyrus biflorus
 myrflatbelg
 skogflatbelg
 strandflatbelg
 svarterteknapp
 vårerteknapp

Erteknappslekta (Lathyrus) er en slekt av ett- eller flerårige urter i erteblomstfamilien. Arter med slyngtråder på bladene kalles flatbelg eller skolm, mens arter uten slyngtråd kalles erteknapp.

Stilken er opprett eller klatrende, og har som regel vingekanter. Bladene sitter parvis, og det er som regel bare ett eller to par småblad i enden av stilken. Blomstene sitter i klaser eller enkeltvis, og kan være røde, fiolette eller gule. Slekta ligner på vikke (Vicia), men sistnevnte slekt har flere småblad og mangler vingekanter.

Erteknappslekta er hovedsakelig utbredt i de tempererte strøk på den nordlige halvkule, men de finnes også i Øst-Afrika og Sør-Amerika. Artsrikdommen er størst i den østlige delen av middelhavsområdet. Artene uten slyngtråd ble tidligere skilt ut i en egen slekt, Orobus, med omtrent 50 arter.

Blomsterert (L. odoratus) og den flerårige breiflatbelg (L. latifolius) er populære hageplanter. Hos andre arter brukes frøene til fôr og mat til mennesker, som fôrflatbelg (L. sativus), purpurflatbelg (L. cicera) og bleikflatbelg (L. ochrus). Jordflatbelg (L. tuberosus) har spiselige røtter.

Viltvoksende arter og underarter i Norge 
 Gulflatbelg (Lathyrus pratensis)
 Knollerteknapp (Lathyrus linifolius)
 Myrflatbelg (Lathyrus palustris)
 Snau myrflatbelg (L. p. subsp. palustris)
 Håret myrflatbelg (L. p. subsp. pilosus)
 Skogflatbelg (Lathyrus sylvestris)
 Strandflatbelg (Lathyrus japonicus)
 Nordlig strandflatbelg (L. j. subsp. japonicus)
 Sørlig strandflatbelg (L. j. subsp. maritimus)
 Svarterteknapp (Lathyrus niger) 
 Vårerteknapp (Lathyrus vernus)

Litteratur

Eksterne lenker 
 
 Den virtuella floran: Vialer
 Lathyrus i Artsdatabanken

Erteblomstfamilien
Planter formelt beskrevet i 1753
Planter formelt beskrevet av Carl von Linné
King Edward Point

King Edward Point (forkortet KEP) er en odde på øya Sør-Georgia i Sør-Atlanteren. Stedet har siden 1909 vært Storbritannias hovedsete på øya, hvor den britiske magistraten har sin administrasjon. King Edward Point ligger i Cumberland East Bay, like ved den tidligere hvalfangststasjonen Grytviken. 

Området ble kartlagt av en svensk antarktisekspedisjon i 1901-04 under ledelse av Otto Nordenskiöld. Stedet fikk sitt navn i 1906 etter Edvard VII av Storbritannia. King Edward Point ble av norske hvalfangere omtalt som Sauodden på grunn av at sauer beitet på denne odden.

British Antarctic Survey har siden 22. mars 2001 drevet en forskningsstasjon her. Forskningsstasjonen har et mannskap på 18 om sommeren og ni om vinteren. I tillegg har de britiske myndighetene stasjonert to personer.

Eksterne lenker 
 King Edward Point (privat hjemmeside)
 British Antarctic Survey Research Station på King Edward Point

Nes på Sør-Georgia
Ufullkommen konkurranse

Ufullkommen konkurranse, også kjent som imperfekt konkurranse er en samlebetegnelse for alle markeder hvor betingelsene for fullkommen konkurranse ikke blir møtt. Fordi fullkommen konkurranse er en idealtype, vil markeder i praksis ha store vanskeligheter for å kunne praktisere dette, om i det hele tatt.

Ufullkomne markeder kan bedres ved hjelp av offentlige reguleringer og tilsyn. I Norge har Konkurransetilsynet som hovedoppgave å håndheve konkurranseloven som skal sørge for å fremme konkurranse.

Betingelser for fullkommen konkurranse
Homogene varer
Fravær av markedsmakt
Full informasjon
Fri prisdannelse
Profittmaksimering
Lave inngangsbarrierer og utgangsbarrierer

Former for ufullkommen konkurranse
Monopol: Et marked hvor det bare finnes en selger og flere kjøpere. Selgeren (også kalt monopolisten) har dermed stor markedsmakt.
Oligopol: Et marked med få selgere (men fler enn 1) og mange kjøpere. Dette gir selgerne større markedsmakt.
Monopolistisk konkurranse: Et marked hvor det finnes flere selgere og kjøpere, men hvor produktene er differensiert. Dette ser man ofte i klesbransjen hvor man har mange produkt av samme typen, men som selges til ofte vidt forskjellige priser på grunn av merkevare.
Monopsoni: Et marked hvor det bare finnes en kjøper, men mange selgere. Kjøperen har dermed stor markedsmakt
Oligopsoni: Et marked med få kjøpere (men fler enn 1) og mange selgere. Dette gir kjøperne større markedsmakt.
Kartell: Benevnelse på en gruppe selgere som går sammen for å samarbeide om for eksempel pris eller volum. Dette gir selgerne forholdsvis større markedsmakt. Dette er forbudt i de fleste land, men det finnes eksempler. Organisasjonen av oljeproduserende land (OPEC) er et eksempel på et kartell som sammen bestemmer seg for hvor mye petroleum medlemslandene skal eksportere.
Markeder med informasjonsasymmetri: Dette er en situasjon hvor enten selgeren eller kjøperen sitter med informasjon som ville hatt påvirkning på markedet.
Markeder med forsinket økonomisk effekt: Forsinkelser i markeder som fører til at konkurransen ikke er fullkommen. Dette sees ofte i arbeidsmarkedet hvor det kan ta tid fra en arbeidstaker mister sin jobb han eller hun finner en ny.

Økonomisk teori
Konkurranse
Markedsformer

pt:Concorrência (gestão)
Sara Simeoni

Sara Simeoni (født 19. april 1953 i Rivoli Veronese) er en italiensk tidligere friidrettsutøver (høydehopper) som konkurrerte i 1970- og 1980-årene.

Simeoni første mesterskapsmedalje var bronsen i EM 1974. I OL 1976 i Montréal tok hun sølvmedaljen etter Rosemarie Ackermann. I EM 1978 i Praha fikk hun revansje på den østtyske utøveren, da hun ikke bare tok EM-gull, men samtidig satte ny verdensrekord med 2,01. Dette resultatet, Simeonis høyeste i løpet av karrieren, stod som italiensk rekord til 2007, da Antonietta Di Martino forbedret den.

Høydepunktet i Simeonis karriere kom i OL 1980 i Moskva der hun vant gull. I EM 1982 i Athen måtte hun nøye seg med tredjeplassen, og mistet samtidig verdensrekorden Ulrike Meyfarth som oppnådde 2,02 i finalen. Simeoni deltok også i OL 1984 i Los Angeles, der hun fikk sølv etter at hun igjen ble slått av Meyfarth. Etter EM 1986, der Simeoni ikke kom til finaleomgangen, valgte hun å avslutte karrieren.

OL-medaljer 
  1980  Moskva -  Gull i  friidrett, høydehopp damer  Italia
  1976  Montréal -  Sølv i  friidrett, høydehopp damer  Italia
  1984  Los Angeles -  Sølv i  friidrett, høydehopp damer  Italia

Referanser

Kilder 
 Fakta på IAAFs hjemmeside

Eksterne lenker  
 

Italienske høydehoppere
Medaljevinnere under Sommer-OL 1976
Deltakere for Italia under Sommer-OL 1976
Friidrettsutøvere under Sommer-OL 1976
Medaljevinnere under Sommer-OL 1980
Deltakere for Italia under Sommer-OL 1980
Friidrettsutøvere under Sommer-OL 1980
Medaljevinnere under Sommer-OL 1984
Deltakere for Italia under Sommer-OL 1984
Friidrettsutøvere under Sommer-OL 1984
Olympiske mestere for Italia
Europamestere i friidrett
Personer fra provinsen Verona
Fødsler i 1953
Verdensrekordsettere i friidrett
Deltakere for Italia under EM i friidrett innendørs 1975
Matt Derbyshire

Matthew Anthony «Matt» Derbyshire (født 14. april 1986 i Blackburn, England) er en engelsk fotballspiller som har spilt for ulike klubber i England, Hellas og Kypros, som oftest som spiss.

Klubbkarriere 
Derbyshire kom billig til Blackburn Rovers fra den lokale klubben Great Harwood Town i 2003, etter å ha scoret 18 mål på 9 kamper. Manchester United var også ute etter unggutten, men Derbyshire valgte favorittklubben til fordel for storklubben, blant annet fordi han følte seg sikker på mer spilletid i Rovers.
Han ble lånt ut til Plymouth Argyle, men klarte ikke å score ett eneste mål, og daværende Blackburn-manager Mark Hughes hentet Derbyshire tilbake til Blackburn før lånekontrakten gikk ut. I stedet gikk han på lån til Wrexham, der han endelig fikk sitt gjennombrudd, med 10 mål på 16 kamper.
Vel tilbake i Blackburn, scoret han sitt første mål for Rovers 1. januar 2007. Da scoret han ett mål i 3-0-seieren mot Wigan Athletic. Seks dager senere scoret han 1-0-målet i 4-1-seieren mot Everton i FA-Cupens tredje runde. Uken etter, 13. januar, startet han sin første A-lagskamp, mot Arsenal, før han 20. januar scoret sitt tredje mål på fire kamper, mot Manchester City.

28. januar 2009 gikk Derbyshire til den greske toppklubben Olympiakos på lån ut sesongen.
Låneperioden viste seg å bli en suksess, og 18. juni kom de to klubbene til enighet om å gjøre overgangen permanent. Han signerte en 4-årskontrakt med Pireus-klubben den 23. juni.

10. august ble Derbyshire klar for Championshipklubben Nottingham Forest FC

Landslagskarriere 
1. februar 2007 ble Derbyshire kalt opp til England U21s tropp av den da nye treneren Stuart Pearce. Anledningen var kampen mot Spania U21, 6. februar 2007. Dessverre ble Derbyshire skadet i en Blackburn-kamp 3. februar, og gikk glipp av kampen.
Dermed ble hans landslagsdebut utsatt til 24. mars 2007, da England U21 spilte mot Italia U21 på nye Wembley Stadion. Derbyshire scoret Englands tredje mål i en spennende 3-3-kamp. 
Derbyshire spilte kamper for England i UEFAs Europeiske U21-mesterskap, der han blant annet scoret et kontroversielt mål mot Serbia U21. Den serbiske forsvarsspilleren Slobodan Rajković lå nede med en skade, uten at Derbyshire slo ballen ut over sidelinjen. I stedet scoret han, og i etterkant forklarte han seg med at han ikke hadde sett den skadde spilleren.

Statistikk fra klubbkamper 
Oppdatert 2. mars 2008

Referanser

Eksterne lenker 
 

Engelske fotballspillere
Fotballspillere for Blackburn Rovers FC
Fotballspillere for Plymouth Argyle FC
Fotballspillere for Wrexham AFC
Fotballspillere for Olympiakos FC
Fotballspillere for Birmingham City FC
Fotballspillere for Nottingham Forest FC
Fotballspillere for Oldham Athletic AFC
Personer fra Blackburn
Fødsler i 1986
Desai Williams

Desai Williams (født 12. juni 1959 i Basseterre, St. Kitts og Nevis) er en tidligere friidrettsutøver fra Canada, som vant bronsemedalje på 4 x 100 meter stafett under OL i 1984 i Los Angeles, USA.

Han har sine personlige rekorder fra VM 1983 i Roma, hvor han nådde semifinalen på 200 meter med tiden 20,29 sekunder, og 10,11 sekunder på 100 meter under OL 1988 i Seoul, Sør-Korea, hvor han endte på sjetteplass i finalen. 

Williams var en del av dopingregimet til George Astaphan, som også omfattet Ben Johnson.

Referanser

Eksterne lenker 
 

Canadiske sprintere
Olympiske bronsemedaljevinnere for Canada
Canadiske mestere i friidrett
Medaljevinnere under Sommer-OL 1984
Deltakere for Canada under Sommer-OL 1984
Friidrettsutøvere under Sommer-OL 1984
Deltakere for Canada under Sommer-OL 1988
Friidrettsutøvere under Sommer-OL 1988
Deltakere for Canada under VM i friidrett 1983
Deltakere for Canada under VM i friidrett 1987
Deltakere for Canada under Panamerikanske leker 1983
Friidrettsutøvere under Panamerikanske leker 1983
Friidrettsutøvere under Panamerikanske leker 1979
Deltakere for Canada under Panamerikanske leker 1979
Janine Whitlock

Janine Whitlock (født 11. august 1973) er en britisk stavhopper.

Hennes personlige rekord er 4.47 meter, oppnådd i juli 2005 i Crystal Palace, London, forøvrig i det samme stevnet hvor Jelena Isinbayeva ble første kvinne over 5 meter.

I 2002 testet Whitlock positivt på methandieon under Samveldelekene, og ble utestengt i to år.

Høydepunkter

Referanser

Eksterne lenker 
 

Britiske stavhoppere
Friidrettsutøvere under Sommer-OL 2000
Deltakere for Storbritannia under Sommer-OL 2000
Deltakere under EM i friidrett innendørs 1998
Myrhatt

Myrhatt (Comarum palustre) er en flerårig urt i rosefamilien. Den kan bli 50 cm høy, og forgrener seg øverst i glisne, rødbrune blomsterstander. Begerbladene er rødlige, og det er som regel 5 begerblader og kronblader (men noen ganger 6). 

Bladene er finnete og sitter i grupper av 5–7 små blad nederst, som er lodne under og klargrønne på oversiden med tydelige nervetråder. Oppover stilken blir bladene noe større.

Myrhatt trives i fuktig terreng, myr og sump, fuktige enger og langs bekker og innsjøer. Planten sprer seg raskt via de krypende røttene. Den er vanlig i hele Norge, men vokser sjelden over tregrensen. På Hardangervidda finnes den opptil 1350 moh og i Nord-Norge går den opp til omtrent 700 moh.

Linné beskrev arten som Comarum palustre i 1753. Seinere botanikere har som regel regnet den til mureslekta under navnet Potentilla palustris, men planten er nå tilbake i slekta Comarum.

Referanser

Eksterne lenker 
 

 Den virtuelle floran (svensk) – Kråkklöver

Rosefamilien
Røde blomster
Apostasi

Apostasi (fra gresk: αποστασία) betyr «frafall», og brukes om frafall fra troen innenfor en gitt religion. Det er normalt et uttrykk som brukes av de tilbakeblivende religionsutøvere om utbryterne. Typiske grunner til frafall er når troen hos personen blir til vantro eller ikke-tro, altså en avvisning av religionen, eller konversjon. Det kan imidlertid også skyldes ekskommunikasjon, forfølgelse eller hvis personens tro etter hvert avviker så mye i forhold til den ortodokse religion at det ses på som en ny religion.

Apostasi i kristendommen
Kristendommen er i seg selv fra et jødisk synspunkt et frafall fra jødedommen og Moseloven. Om Paulus sies det i Apostlenes gjerninger (21:21):

Derimot er det fra et kristent synspunkt nettopp kulminasjonen på jødedommen å ta imot den ventede Messias, altså Jesus Kristus. 

Ut over dette forekommer ordet apostasi (frafall) kun i Paulus' andre brev til tessalonikerne om forutsigelsen av et stort frafall i de siste tider. Imidlertid er frafall et stort tema i Det nye testamente, hvor det ofte advares mot alt som kan føre en bort fra troen.

I kirkehistorien finnes likeså mange eksempler på apostasi, særlig i forbindelse med forfølgelse.

Apostasi i islam 
Det er antatt at Koranen i sin endelig form ble nedskrevet innen 656 e.kr., og på den tiden var leseferdighetene forbeholdt de lærde. Substantivformen av verbet قرأ qara'a , (Koranen) betyr «resitere» og henviser muligens til at teksten skal gjengies av muslimen (den hengivende til Allaha), men forståes og rettledes av den lærde (ofte omtalt som imam). Derimot medfører den stigende andelen lesekyndige i vår egen tid til økning av både kompetente, men også inkompetente lesere av Koranen (og oversettelsene) med vektlegging på voldsfokuserte vers- og surer.    

Flere muslimske ekstremister har påstått at frafall innen islam skal føre til dødsstraff. De fleste muslimer i Norge mener at det ikke eksisterer slike vers i Koranen . Dette er et omstridt tema i den muslimske verden. I vesten går man ut ifra at islam utfører apostasidødsstraff. Islam.no fordømmer slike handlinger og mener at dette ikke har noe med islam å gjøre. 'Det er ingen tvang i religionen' som kommer fra kapittel 2 i Koranen, menes å være abrogert. 

Flere vers i Koranen starter med 'Herren sa englene' og deretter skrift som beskriver straff. Med dette mener muslimene at det skal skje i dommedag og ikke i nåtiden. Apostasidødsstraff skal med andre ord skje i dommedag, mener muslimer i Norge .

Referanser 

Religionsfilosofi
Apostlenes gjerninger
Greske ord og uttrykk
Stresa

Stresa er en liten by med om lag 5000 innbyggere langs Maggioresjøen og ved veien og jernbanen til Simplonpasset i regionen Piemonte i Italia. Siden tidlig på 1900-tallet har turisme vært den viktigste inntektskilden for byen. I likhet med andre byer langs Lago Maggiore har man et flott landskap og områder av historisk og arkitektonisk interesse. Ved Stresa ligger de kjente Borromeiske øyer. Byen nevnes først i dokumenter fra år 998. I 1958 arrangerte man Stresa-konferansen i byen for å utforme EUs felles landbrukspolitikk, ofte kalt CAP.

Hemingway besøkte byen. I romanen Farvel til våpnene flykter hovedpersonene Italia i en robåt fra Stresa.

Referanser

Eksterne lenker 
 

Byer i Piemonte
Kommuner i provinsen Verbano Cusio Ossola
Sabiha Gökçen internasjonale lufthavn

Sabiha Gökçen internasjonale lufthavn  er en av to flyplasser som betjener Istanbul, Tyrkia. Flyplassen er oppkalt etter Sabiha Gökçen, verdens første kvinnelige jagerpilot. Flyplassen ligger på den asiatiske siden av byen og ble bygget fordi Atatürk internasjonale lufthavn (på den europeiske siden) ikke var stor nok til å ta i mot passasjerveksten.

Selskaper og ruter 
 Aerotur Airlines (Aktau, Taraz)
 AMC Airlines (Kairo)
 Air Arabia (Sharjah)
 Belle Air (Tirana)
 Condor Airlines (Frankfurt, München)
 Corendon Airlines (Amsterdam)
 easyJet (Basel/Mulhouse, London-Luton)
 Jazeera Airways  (Kuwait)
 MyAir (Milano-Bergamo)
 Pegasus Airlines (Adana, Ankara, Antalya, Bodrum, Dalaman, Diyarbakır, Düsseldorf, Ercan, Erzurum, Gaziantep, Hatay, Kayseri, London-Stansted, Malatya, München, Nürnberg, Oslo, Samsun, Stuttgart, Tehran-Imam Khomeini, Trabzon, Van, Wien, Zürich)
 Pegasus Airlines flys av Izair (Izmir)
 SunExpress (Berlin-Schönefeld)
 TUIfly (Frankfurt, Hannover)
 Turkish Airlines (Ankara, Antalya, Bodrum, Dalaman, İzmir)
 Turkish Airlines flys av SunExpress (Adana, Antalya, Berlin-Schönefeld, Diyarbakir, Erzurum, Hannover, Kars, Köln/Bonn, Nürnberg, Sivas, Trabzon, Van)

Statistikk  

 Source

Se også 
 Istanbul Internasjonale Lufthavn, den andre flyplassen i Istanbul

Eksterne lenker 
 
 Sabiha Gökçen International Airport Satellite Photo

Flyplasser i Tyrkia
Istanbul
Stracciatella

Stracciatella eller Straciatalla alla romana er en italiensk eggesuppe som særlig brukes mye i Roma.

Godt piskede egg med revet parmesan og muskatnøtt vispes inn i kokende buljong, slik at eggemassen stivner til tynne tråder.

Stracciatella brukes også som navn på vaniljeis med sjokoladespon.

En viss type mozzarellaost kalles også stracciatella. Den er noe større enn vanlig mozzarella, og har en mykere og mer kremaktig kjerne.

Fyllet i den mozzarellalignende osten burrata kalles stracciatella.

Italiensk mat
Supper
Saltimbocca

Saltimbocca alla romana  (se "saltare"  og "saltimocca" . Alla romana betyr "på romersk vis", eller "som i Roma") er en italiensk kjøttrett, laget av kalvekjøtt, spekeskinke og salvie. Saltimbocca alla romana regnes som en typisk rett for Roma og Lazio, men varianter finnes også i andre regioner, samt i Sveits, Spania og Hellas.

En løvtynn skive av spekeskinke (helst parmaskinke) og et salvieblad festes til en tynn skive kalvesnitsel og stekes. Snitslene serveres med sjysaus, loff og erter.

Italiensk mat
Svinekjøttretter
KDevelop

KDevelop er et integrert utviklingsmiljø for skrivebordsmiljøet KDE for Unix-lignende operativsystemer. KDevelop inkluderer ikke en kompilator; i stedet bruker den en ekstern kompilator som gcc for å produsere gjennomførbar (executable) kode.

Den nåværende versjonen, 3.5.4-1, støtter mange programmeringsspråk som Ada, Bash, C, C++, Fortran, Java, Pascal, Perl, PHP, Python og Ruby. Utgis under GNU General Public License, KDevelop er fri programvare.

Historie 
KDevelop 1.x og 2.x ble utviklet over en periode på fire år.
Bernd Gehrmann startet en fullstendig nyskrivning og annonserte KDevelop 3.x med denne mailen:
Et nytt IDE for et nytt årtusen, den 30. mars, 2001. Den første utgaven kom sammen med KDE 3.2 i februar 2004.
Utviklingen av KDevelop 3.x stoppet i 2008.
KDevelop 4.x har vært under utvikling siden august 2005. Det er en fullstendig omskriving med en bedre kjerne og en mer objektorientert programmeringsmodell. Den første utgaven er planlagt til slutten av 2008.

Eksterne lenker 
 

KDE
Integrerte utviklingsmiljøer
Charles Konan Banny

Charles Konan Banny (født 11. november 1942, død 10. september 2021) var en ivoriansk politiker. Han var statsminister i Elfenbenskysten fra 7. desember 2005 til 4. april 2007.

Banny begynte å jobbe i Sentralbanken for de vestafrikanske statene (BCEAO) i 1976, og hadde ulike stillinger der. I 1988 ble han Spesialrådgiver for sentralbanksjefen i BCEAO, Alassane Ouattara. Da Ouattara ble statsminister i Elfenbenskysten ble Banny utnevnt til midlertidig sentralbanksjef 4. desember 1990. 22. desember 1993 ble han utnevnt til sentralbanksjef, en stilling han formelt overtok 1. januar 1994. Han ble gjenvalgt for en ny 6-årsperiode 17. juni 1999, denne perioden startet 1. januar 2000. 

Banny ble valgt som overgangs-statsminister etter Seydou Diarra 5. desember 2005. Han skulle ha denne stillingen til oktober 2006, da det skulle avholdes valg. Valget ble imidlertid utsatt, så Banny beholdt den midlertidige statsministerposten et år til, tilsvarende president Laurent Gbagbo. 

På grunn av sin posisjon som statsminister kunne ikke Barry stille som presidentkandidat. Etter fredsavtalen i mars 2007 ble New Forces' leder Guillaume Soro valgt som ny statsminister, og han overtok etter Banny 4. april.

I september 2021 ble Banny evakuert til Europa av helsemessige årsaker. Den 10. september 2021 døde han i Neuilly-sur-Seine av komplikasjoner forårsaket av covid-19, i en alder av 78 år.

Referanser

Eksterne lenker 
 Report om Bannys utnevnelse som statsminister

Ivorianske politikere
Sentralbanksjefer
Personer fra distriktet Gôh-Djiboua
Dødsfall relatert til covid-19 i Frankrike
Politikere ofre for covidpandemien
Fin Gnatt

Fin Gnatt (født 19. mai 1960) er en norsk sportsanker for TV 2 og tidligere svømmer.

Bakgrunn og virke 
Han vokste opp i Australia og New Zealand, men flyttet til Norge da han var 11 år. Hans far Poul Rudolph Gnatt var en berømt ballettdanser. I perioden 1978–1980 var han med på det norske landslaget i svømming. I 1983 begynte han å jobbe som konsulent i Norges Svømmeforbund. I 1986 var han landslagssjef i svømming, og i året etter begynte han som profesjonell svømmetrener i Bergen. Samme år sluttet han som konsulent i Norges Svømmeforbund. Han fortsatte å jobbe som svømmetrener fram til 1992. Han hadde tidligere jobbet som frilansjournalist, men begynte å jobbe fast for TV 2 Sporten samme året TV-kanalen ble lansert. Per 2014 er han fast sportsanker for TV 2 Sporten. Han leder både sportsnyhetene og sjakksendingene til TV 2.

Referanser 

Programledere for TV 2
Norske sportsjournalister
Norske svømmere
Norgesmestere i svømming
Svømmere for Idrettslaget Varg
Vibeke Mohr

Vibeke Antoinette Mohr (født 29. april 1954) er fra august 2011 avdelingsdirektør kultur i Norsk kulturråd. Hun tok i 1985 magistergrad i faget etnologi (kulturhistorie) ved Universitetet i Oslo med avhandlingen Arbeidet til husflidens fremme. Om husflidens undervisningsarbeid 1890 – 1930. 

Mohr var direktør ved Telemark Museum fra 1995 til 2006. Hun var fra 2006 til 2011 direktør ved Oslo Museum.

Mohr har en rekke tillitsverv innen kultur og kulturminnevern. Hun har bl.a. vært styreleder for Fortidsminneforeningen fra 2000 til 2002, og fra 2004 har hun vært styreleder for Norges Husflidslag.

Bibliografi 
 1986 Vibeke Mohr: Vår husflid, C. Huidtfelt forlag

Norske etnologer
Norske museumsfolk
Fødsler i 1954
Museumsdirektører
Oslo Kvinneparti

Oslo Kvinneparti (etablert 1927, nedlagt 1933) ble etablert av blant annet Nanna With som
gikk ut av Frisinnede Venstre.  Partiet stilte til kommunevalg (1928) men fikk ikke representasjon.
Det tok initiativ til det kortlevde Norske Kvinners Politiske Landslag (1928–30).

Tidligere politiske partier i Norge
Feminisme
Organisasjoner i Oslo
Politiske partier etablert i 1927
Politiske partier nedlagt i 1933
Ahmed Best

Ahmed Best (født 19. august 1973 i New York City i New York) er en amerikansk stemme-skuespiller mest kjent for sin rolle som Jar Jar Binks i Star Wars-filmene, som han fikk en Golden Raspberry for.

Eksterne lenker 
 
 

Skuespillere fra USA
Skuespillere i Star Wars
Personer fra New York City
Fødsler i 1973
Köniz

Köniz er en kommune og en liten by i kantonen Bern i Sveits. Med en folkemengde på over  er området et av de tettest befolkede i hele Sveits.

Historie 
Regionen har vært bebodd i lang tid. Det har blitt gjort funn en har datert tilbake til bronse- og jernalderen. Samtidig har man funnet rester av romerske villaer og gravplasser fra tidlig middelalder. Den eldste delen av den nåværende reformerte sognekirken dateres tilbake til 1100-tallet. Ifølge legenden ble kirken grunnlagt av kong Rudolf av Burgund og hans kone Bertha av Schwaben.

Referanser

Eksterne lenker 
 

Kommuner i Sveits
Byer i Sveits
Bern (kanton)